Public procurement notice: Contract Notice
Published: 2025-09-15
Buyer: Helsingin kaupungin sosiaali-, terveys- ja pelastustoimiala
Country: FI
Region: FI1B1
Contract type: Services
Procedure: Open procedure
CPV classification: 85130000: Dental practice services
Estimated value: 1700000 EUR
Submission deadline: 2025-10-13
Award criteria: price

Technical requirements: Hankinnasta järjestetään tarjouskilpailu lain julkisista hankinnoista ja käyttöoikeussopimuksista 1397/2016 mukaisella avoimella menettelyllä.
Hankinnan kohteena on erikoishammasteknikkopalvelut; erikoishammasteknikon asiakkaille tekemät kokoproteesit ja niiden korjaukset niiltä osin, kuin erikoishammasteknikon ammattioikeudet sallivat (terveydenhuollon ammattihenkilöistä annettu asetus (564/1994) 17 § (sellaisena kuin se on tarjouksen julkaisuhetkellä voimassa). Erikoishammasteknikkopalvelut ovat Helsingin suun terveydenhuollon järjestämisvastuuseen kuuluvaa palvelua asiakkailleen. 

Hankinta on jaettu kahteen osa-alueeseen:  

• Osa-alue 1: Palveluntuottajan omassa toimipisteessä tuottama palvelu

• Osa-alue 2: Liikkuva palvelu, jossa erikoishammasteknikko käy asiakkaan luona esim. Helsingin kaupungin laitoksissa tai kotona. 

Osa-alueella 1. Palveluntuottajan omassa toimipisteessä tuottama palvelu koostuu palvelusta, jossa asiakas ohjataan erikoishammasteknikon vastaanotolle Helsingin kaupungin suun terveydenhuollosta, suun terveydenhuollon ammattilaisen tekemän hoidon tarpeen arvion perusteella. Asiakas valitsee valituiksi tulleista palveluntuottajista sopivan sopimustuottajan hinnan, sijainnin tms. perusteella. Palveluntuottaja laskuttaa tekemänsä työt Tilaajalta eli Helsingin kaupungilta. Tilaaja huolehtii asiakaslaskutuksesta.  

Osa-alueella 2. Hankittava palvelu on erikoishammasteknikon ns. liikkuvaa palvelua, jota Tuottaja tuottaa Helsingin kaupungin laitoshoidon ja kotihoidon asiakkaille, tai muille vastaavassa tilanteessa oleville, jotka eivät itse kykene liikkumaan vastaanotolle. Liikkuvan palvelun hinnoitteluun kuuluu Tuottajan liikkuminen Helsingin kaupungin rajojen sisällä palvelun antamispaikkaan ja sieltä pois, niin monta kertaa kuin hoidon kannalta on tarpeellista. Palveluntuottaja laskuttaa tekemänsä työt Tilaajalta eli Helsingin kaupungilta. Tilaaja huolehtii asiakaslaskutuksesta.  

Tilaaja ei sitoudu mihinkään hankintamääriin, vaan palvelua hankitaan tarpeen mukaan. 

Palvelun sisältö ja potilasohjaus on määritelty tarkemmin liitteessä Palvelukuvaus ja muissa tarjouspyyntöasiakirjoissa.

Osa-alueelle 1. Hankinnassa perustetaan puitejärjestely, johon valitaan kokonaistaloudellisen edullisuuden perusteella niin monta palveluntuottajaa, jotta Tilaajan tarve täyttyy, mutta vähintään neljä (4) palveluntuottajaa, jos soveltuvuusvaatimukset täyttäviä tarjouksia saadaan riittävä määrä. Tilaajan arvioima tarve perustuu tämän hetkiseen erikoishammasteknikolle lähetettävien asiakkaiden määrään, joka on ollut noin 40 asiakasta kuukaudessa. Tilaaja arvioi tarvittavaa palveluntuottajien määrää tarjoajien tarjouksessaan ilmoittamien tuotantomäärien perusteella. Tilaaja ei sitoudu mihinkään hankintamääriin.

Palveluntuottajalla on mahdollisuus tuottaa palvelua useissa omissa toimipisteissään, edellyttäen että kaikissa sovelletaan samaa sopimushinnastoa.

Osa-alueelle 2. valitaan kokonaistaloudellisen edullisuuden perusteella yksi (1) palveluntuottaja.
Osa-alue 1: Palveluntuottajan omassa toimipisteessä tuottama palvelu
Osa-alue 2: Liikkuva palvelu, jossa erikoishammasteknikko käy asiakkaan luona esim. Helsingin kaupungin laitoksissa tai kotona.